19. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΗΣ, ΕΘΝΙΚΗΣ ΟΙΚΟΝΟΜΙΑΣ,  ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. Κ.5671/1487 της 16 Ιουλ./9 Αυγ. 1984 (ΦΕΚ Β΄ 549) Μισθώσεις περιπτέρων και αδειών λιανικής πώλησης καπνοβιομηχανικών προϊόντων. Έχοντας υπόψη: 1)Τις διατάξεις του Ν.Δ. 1044/1971 (ΦΕΚ 245 Α΄/1971) περί τροποποίησης, συμπλήρωσης και αντικατάστασης διατάξεων του Α.Ν. 1324/49, που κυρώθηκε με το Νόμ. 1487/50 όπως αυτός ισχύει. 2)Τις διατάξεις του Νόμ. 1043/80 (ΦΕΚ 87 Α΄/80), περί τροποποίησης, συμπλήρωσης και αντικατάστασης διατάξεων της περί Αναπήρων και Θυμάτων Πολέμου ισχύουσας νομοθεσίας. 3)Το άρθρ. 10 του Νόμ. 1416/1984 (ΦΕΚ 18 Α΄/1984), «τροποποίηση και συμπλήρωση διατάξεων της δημοτικής και κοινοτικής νομοθεσίας για την ενίσχυση της αποκέντρωσης και την ενδυνάμωση της Τοπικής Αυτοδιοίκησης». 4)Σχετικά υπομνήματα της Εθνικής Γενικής Συνομοσπονδίας Αναπήρων και Θυμάτων Πολέμου Ελλάδος καθώς και Ενώσεων Επαγγελματιών Καπνοπωλών περιπτερούχων, αποφασίζουμε: Άρθρ.1.-1.Οι μισθώσεις αδειών περιπτέρων και αδειών λιανικής πώλησης καπνοβιομηχανικών προϊόντων πραγματοποιούνται, ύστερα από έγκριση του οικείου Νομάρχη, για χρονικό διάστημα δύο ετών με την κατάρτιση υπό των συμβαλλομένων συμβάσεων μίσθωσης, των οποίων οι γενικοί όροι και οι ειδικότερες συμφωνίες πρέπει να βρίσκονται μέσα στα πλαίσια, που διαγράφονται από τις διατάξεις της παρούσας απόφασης. Οι έγγραφες συμφωνίες περί των εννόμων σχέσεων μίσθωσης, αναμίσθωσης, παράτασης της μίσθωσης κ.λπ. που αναφέρονται στην παρούσα απόφαση ισχύουν από της κοινοποίησης στον αρμόδιο κατά τοποθεσία λειτουργίας του περιπτέρου Νομάρχη. Τροποποιήθηκε και συμπληρώθηκε από το άρθρ. 25 Νόμ. 1848/5-8 Mαίου 1989 (ΦΕΚ Α΄112), κατωτ. αριθ. 20. 2.Μετά την πάροδο διετίας επιτρέπεται η αναπροσαρμογή του μισθώματος στο ύψος, που προσδιορίζεται από την καλή πίστη, τα συναλλακτικά ήθη και ειδικότερα από τη θέση και τις ειδικές συνθήκες λειτουργίας, ύστερα από έγκριση του οικείου Νομάρχη. 3.Ο μισθωτής είναι ελεύθερος να προμηθεύεται τα προϊόντα που διαθέτει από οποιονδήποτε προμηθευτή, ο δε εκμισθωτής δεν μπορεί να ορίσει πληρεξούσιο πρόσωπο που έχει σχέση με το κύκλωμα παραγωγής διακίνησης και εμπορίας των ειδών του περιπτέρου. Τυχόν υπάρχοντα ως άνω, πληρεξούσια κατά την έναρξη εφαρμογής της παρούσας, λογίζονται ως ανακληθέντα και ανίσχυρα.    Άρθρ.2.-Σε περίπτωση θανάτου του εκμισθωτού, η μίσθωση συνεχίζεται υπό της συζύγου και των τέκνων αυτού, εφόσον τυγχάνουν δικαιούχοι. Σε περίπτωση θανάτου του μισθωτού η μίσθωση συνεχίζεται υπό της ή του συζύγου ή ενός των τέκνων αυτού, εφόσον συναινέσουν σε τούτο και υποδείξουν τούτο όλα τα τέκνα αυτού. "Σε περίπτωση θανάτου του εκμισθωτού και μη υπάρξεως διαδόχων δικαιούχων αυτού, η μίσθωση συνεχίζεται μέχρι τη λήξη της μετά του νέου δικαιούχου άδειας εκμετάλλευσης περιπτέρου ή άδειας λιανικής πώλησης καπνοβιομηχανικών προϊόντων, εκτός εάν ο νέος δικαιούχος επιθυμεί να προβεί σε ιδιόχρηση." Το μέσα σε «» εδάφιο προστέθηκε με την παρ. 1 του άρθρ. 22 του Νόμ. 3036/22-23 Ιουλ. 2002 (ΦΕΚ Α΄171), ανωτ. σελ. 112,16. Άρθρ.3.-1.Καταγγελία της σύμβασης μίσθωσης, γίνεται τρεις μήνες προ της λήξεως αυτής εγγράφως υπό του εκμισθωτού προς τον μισθωτή, για ιδιόχρηση. Τα έννομα αποτελέσματα επέρχονται μετά τη λήξη του τριμήνου που μπορεί να επιμηκυνθεί επί ένα ακόμη τρίμηνο υπό του οικείου Νομάρχη. 2.Εάν ο εκμισθωτής εντός έτους από της αποδόσεως της χρήσης του περιπτέρου για οποιονδήποτε λόγο δεν μπορεί να εκμεταλλευτεί τούτο ο ίδιος μετά των οικείων του, κατ’ άρθρ. 21 Νόμ. 1044/71 και επιθυμεί την εκμίσθωση αυτού, υποχρεούται να ειδοποιήσει τον αποχωρήσαντα μισθωτή για τούτο, που έχει το δικαίωμα προτίμησης με ίσους όρους έναντι παντός τρίτου υποψηφίου μισθωτή, το δε δικαίωμα αυτό ασκείται κατά το άρθρ. 6 της παρούσας απόφασης. 3.Όλα τα προβλεπόμενα από τον Κ.Φ.Σ. βιβλία και στοιχεία της κατηγορίας τους τηρούνται στο όνομα του μισθωτή απαγορευόμενης της έκδοσης στοιχείων (τιμολόγια κ.λπ.) στο όνομα του εκμισθωτή. Άρθρ.4.-Επί λήξεως της σύμβασης μίσθωσης ο μισθωτής έχει προτίμηση, με ίσους όρους, έναντι παντός τρίτου υποψηφίου μισθωτή. Άρθρ.5.-Το δικαίωμα παράτασης της μίσθωσης ασκείται επί ποινή έκπτωσης, προ τεσσάρων μηνών από τη λήξη της μίσθωσης, με έγγραφη δήλωση προς τον εκμισθωτή. (Αντί για τη σελ. 806,03(β)  Σελ. 806,03(γ) Τεύχος 1388 Σελ. 67 Περίπτερα αναπήρων πολέμου 36.Ι.γ.19 Άρθρ.6.-1.Ο εκμισθωτής δικαιούται να αρνηθεί τη μίσθωση αν τρίτος προσφέρει μείζον μίσθωμα του υπό του μισθωτού καταβαλλόμενου ή συντρέχει περίπτωση ιδιόχρησης. Προσφορά μισθώματος πλέον του ποσοστού μέχρι 20% για μισθώματα από 20.001 δρχ. και άνω και ποσοστού μέχρι 30% από 10.000-20.001 δρχ. δεν λαμβάνεται υπ’ όψη, για μισθώματα δε κάτω των 10.000 δρχ. με συμφωνία των ενδιαφερομένων και εκτίμηση του αρμόδιου Νομάρχη κατά το άρθρ. 1 της παρούσας απόφασης. 2.Ο εκμισθωτής αποδεικνύει την προσφορά του μείζονος μισθώματος, με δήλωση του Νόμ. 105/1969, περί ατομικής ευθύνης του δηλούντος, που θα περιλαμβάνει πλήρη στοιχεία του υποψήφιου μισθωτή και η οποία ακολούθως θα υποβάλλεται στον οικείο Νομάρχη. 3.Εάν ο μισθωτής δηλώσει εγγράφως εντός μηνός από την επίδοση της ανωτέρω δήλωσης (παρ. 2), ότι αποδέχεται το μείζον μίσθωμα, παρατείνεται η μίσθωση κατά τη λήξη αυτής. 4.Εάν ο μισθωτής δεν αποδεχθεί το μείζον μίσθωμα που προσφέρει ο νέος μισθωτής και για οποιονδήποτε λόγο δεν πραγματοποιηθεί η νέα μίσθωση, επανέρχεται ο προηγούμενος μισθωτής και με το παλαιό μίσθωμα. 5.Σε περίπτωση ιδιόχρησης έχει υποχρέωση ο εκμισθωτής να παραλάβει τα καπνοβιομηχανικά προϊόντα, που υπάρχουν κατά τη μέρα της παράδοσης του περιπτέρου, εφόσον δεν είναι βεβλαμένα. Άρθρ.7.-Για κάθε περίπτωση, που μπορεί να υπαχθεί στις διατάξεις των άρθρ. 1 έως και 6 της παρούσας απόφασης, χωρεί ένσταση κατά της απόφασης του Νομάρχη ενώπιον του Υπουργού Εθνικής Αμύνης, η δε επ’ αυτής κρίση γίνεται με κοινή απόφαση των Υπουργών Εθνικής Αμύνης και Οικονομικών. Η ένσταση κατά της απόφασης του Νομάρχη και η εκδιδόμενη επ’ αυτής πράξη είναι απαραίτητη προϋπόθεση για το παραδεκτό της προσφυγής ενώπιον των αρμοδίων καθ’ ύλην της διαφοράς δικαστηρίων και ασκείται τόσο από τους μισθωτές, όσο και από τους εκμισθωτές. Άρθρ.8.-Κάθε άλλη απόφαση που ρυθμίζει διαφορετικά, εν όλω ή εν μέρει, τα ίδια θέματα παύει να έχει οποιαδήποτε ισχύ. Η άνω απόφαση κυρώθηκε και έχει ισχύ Νόμου από το χρόνο δημοσίευσής της (9 Αυγ. 85) από το άρθρ. 38 Νόμ. 1563/1985 (ΦΕΚ Α΄ 151) (Τόμ. 27, σελ. 196, 381). Σελ. 806,04(γ) Τεύχος 1388 Σελ. 68 